
AVIZ

asupra proiectului de Lege pentru aprobarea Ordonanţei de urgenţă a Guvernului nr. 115/2003 privind privatizarea Societăţii Comerciale „Roman”- S.A. Braşov şi constituirea parcului industrial pe platforma Societăţii Comerciale „Roman” S.A.
Cu adresa nr. P.L. 699 din 8 noiembrie 2004, Biroul Permanent, conform art. 89 şi 107 din Regulamentul Camerei Deputaţilor, a sesizat, în procedură de urgenţă, pentru examinare şi avizare Comisia pentru Buget, Finanţe şi Bănci cu proiectul de Lege pentru aprobarea Ordonanţei de urgenţă a Guvernului nr. 115/2003 privind privatizarea Societăţii Comerciale „Roman”- S.A. Braşov şi constituirea parcului industrial pe platforma Societăţii Comerciale „Roman” S.A.
In urma examinării proiectului de Lege pentru aprobarea Ordonanţei de urgenţă a Guvernului nr. 115/2003 privind privatizarea Societăţii Comerciale „Roman”- S.A. Braşov şi constituirea parcului industrial pe platforma Societăţii Comerciale „Roman” S.A. în şedinţa din 9.11.2004, Comisia, cu unanimitate de voturi, propun ca acesta să fie supus spre dezbatere şi adoptare cu următoarele amendamente:

	Nr.

crt.
	Text iniţial
	Text propus de Comisie

(autorul amendamentului)
	Motivare

	1.
	Art. 31 nou
	1. După articolul 3, se introduce un nou articol, art. 31 cu următorul cuprins:

„Art. 31 – (1) Înlesnirile la plată prevăzute la art. 3 se acordă prin  ordin comun.

(2) Se scutesc de la plată dobânzile,majorările de întârziere şi penalităţile de orice fel aferente creanţelor scutite de la plată potrivit art. 3, calculate de la data transferului dreptului de proprietate asupra acţiunilor societăţii şi până la emiterea ordinului comun, prin act adiţional la ordinul comun.”
	Alinierea cu legislaţia comună în domeniul privatizării.

	2.
	
	2. Litera d) a alineatului (1) al articolului 5 se modifică şi va avea următorul cuprins:

„d) se scutesc de la plată dobânzile, majorările de întârziere şi penalităţile de orice fel, aferente debitelor prevăzute la lit. a), calculate până la data conversiei în acţiuni.”
	Pentru claritatea textului.

	3.
	
	3. Litera c) a alineatului (1) al articolului 6 se modifică şi va avea următorul cuprins:

„c) se scutesc de plată dobânzile, majorările de întârziere şi penalităţile de orice fel aferente debitelor prevăzute la lit. a) calculate până la data conversiei în acţiuni.”
	Idem.

	4.
	
	4. După articolul 8, se introduce un nou articol 81 cu următorul cuprins:

„Art. 81 – În cazul în care creanţele deţinute de Societatea Comercială de Distribuţie şi Furnizare a Energiei Electrice „Electrica” S.A. – Filiala Electrica Transilvania Sud şi de Societatea Comercială de Distribuţie a Gazelor Naturale „Distrigaz Sud” – S.A., faţă de societate, au fost preluate de Autoritatea pentru Valorificarea Activelor Statului potrivit Ordonanţei de urgenţă a Guvernului nr. 37/2004, privind măsuri de diminuare a arieratelor din economie, conversia în acţiuni acestor creanţe se realizează potrivit dispoziţiilor prezentei ordonanţe de urgenţă.”
	Necesitatea actualizării reglementărilor în conformitate cu Ordonanţa de urgenţă a Guvernului nr. 37/2004 privind măsuri de diminuarea arieratelor în economie.



	5.
	
	5. La articolul 12 se introduc trei alineate noi, alin. (6), (7) şi (8) cu următorul cuprins:

„(6) Pentru menţinerea şi dezvoltarea producţiei de autocamioane Societatea Comercială Pesaka Astana (M) este obligată să participe alături de societatea administrator, Societatea Comercială ROMAN S.A. Braşov şi/sau Filialele Roman S.A. la realizarea tuturor investiţiilor tehnologice
	Pentru menţinerea şi dezvoltarea producţiei tradiţionale a S.C. „Roman” S.A. Braşov, a filialelor sale şi a altor agenţi economici din parcul industrial care concură la realizarea producţiei de autocamioane.



	
	
	necesare, altele decât cele deja angajate prin contractul de vânzare – cumpărare de acţiuni şi la finanţarea şi/sau cofinanţarea contractelor comerciale încheiate de oricare dintre Societatea Comercială ROMAN S.A. Braşov şi/sau filialele acesteia.

(7) Pentru realizarea scopului prevăzut la alineatul (6) volumul investiţiilor tehnologice necesar a fi realizate şi sumele necesare finanţării şi cofinanţării producţiei se stabilesc prin negociere între societatea administrator, Societatea Comercială Roman S.A. Braşov, filialele acesteia şi Societatea Comercială Pesaka Astana (M).

(8) Obligaţiile prevăzute la alineatele (2), (6) şi (7) vor fi cuprinse în contractele de vânzare – cumpărare încheiate potrivit alineatului (1).
	

	6.
	
	6. La articolul 23 se introduce un nou alineat, alin. (2) cu următorul cuprins:

„(2) De la data semnării contractelor de privatizare la societăţile comerciale prevăzute la alin. (1), întreg perimetrul terenului aferent platformei industriale a societăţii comerciale respective, se consideră parc industrial potrivit legii.”
	Pentru realizarea imediată a scopului privatizării.

	7.
	
	7. După articolul 23, se introduc două noi articole, art. 231 şi art. 232, cu următorul cuprins:

„Art. 231 – Parcul industrial cumpără energia electrică necesară desfăşurării tuturor activităţilor din incintă şi o revinde în regim de subconsumator agenţilor economici sau persoanelor fizice autorizate care îşi desfăşoară activitatea în acest perimetru.
Art. 232 – În cazul în care societăţile privatizate potrivit art. 23 au debitele faţă de furnizorii de utilităţi aflaţi în subordinea autorităţii publice locale, acestea pot acorda următoarele înlesniri la plată:

- eşalonarea la plată a debitului pe o perioadă de 5 ani;

- scutirea de la plata dobânzilor, majorărilor de întârziere şi penalităţilor de orice fel aferente debitului datorat şi neachitat la data aprobării eşalonării la plată.”
	Pentru uşurarea activităţii parcului industrial a societăţii administrator şi asigurarea siguranţei energetice a agenţilor economici din parc.
Creează baza legală pentru furnizorii subordonaţi autorităţilor locale, să restructureze datoria istorică a societăţii comerciale privatizate astfel încât aceasta să devină un bun platnic.

